钦定古今图书集成/明伦汇编/闺媛典/第051卷 > 孔桩妻谢氏
## 钦定古今图书集成/明伦汇编/闺媛典/第051卷 > 孔桩妻谢氏

按《淮安府志》：“谢氏，谢雩女。年十九，适孔桩。明年桩亡，
氏方妊三月，后生子金。谢昼乳金，夜工绩，纴以养姑。
姑殁，姻戚劝之嫁，因断其发。鹾贾杜言强娶之，遂投
淮死。留二履，涯涘尸逆流数十里，至乌沙河烈女祠
前止，去桩墓不远，时在仲夏。逾旬，颜色如生。金白母
冤讼不得直，复诉阙下，不得入，归号墓上。郡守张守”
约、巡抚王宗沐论言“逼贞妇死，坐斩。”无何，张守约死，
言以贿得脱金申白之，备历棰楚，终不屈谢。见梦于
漕抚中丞王某及观察陆某，论言斩。立祠祀之。为文
以记。